# Аладин Харфан

### от Уикипедия, свободната енциклопедия

Аладин Харфан български бизнесмен от арабски произход
Роден: | 1963 Дамаск, Сирия

Аладин Харфан е български бизнесмен от арабски произход, роден в столицата на Сирия - Дамаск. Произхожда от знатно семейство. Повечето от роднините му, включително и родителите му, са американски граждани.

Първото посещение на Аладин Харфан в България е през 1991 година, а в 2004 г. получава и българско гражданство.

Той решава да финансира в българската икономика, като започва да се занимава с търговия с техника за дома. Компанията „Аладин” ЕООД се налага като авторитетен дистрибутор на българския пазар. Паралелно с това създава и управлява собствени вериги магазини в цялата страна, като „Технолукс”, „Техноклима” и „Техноцентър Елит”. През 2000 г. регистрирва първата българска марка за електроника „ЕЛИТ”. Марката „ЕЛИТ” е предназначена за българското семейство с ниски и средни доходи и е достъпна за широк кръг от потребители.

От 2000 г. посредством различните си компании Аладин Харфан е инвестирал над 87 млн. лв. в българската икономика. Най-големият проект за момента на българския бизнесмен е изграждането на мол „Плевен”. В него Харфан ще инвестира около 70 млн. лв. В края на юни 2007 г. предприемачът осъществява и най-голямата сделка в град Плевен – продажбата на сградата на „Технолукс”.[1]

Бизнесменът притежава и медико-стоматологичен център „Медстом”. В следващите две години е решен да инвестира 10 млн. лв. изграждането на бизнес сграда в столицата в част, от която ще се помещава и нова клиника „Медстом”.

Аладин Харфан e собственик на компанията „Аладин Билдинг” ООД, която се занимава със строителство на недвижими имоти, и веригата ресторанти за бързо хранене „Аладин”. [2]

## [редактиране] Бележки

1. ↑ Продадоха плевенска търговска сграда за 13 млн. лева
2. ↑ Aladin Group

Взето от „http://bg.wikipedia.org../../../%D0%B0/%D0%BB/%D0%B0/%D0%90%D0%BB%D0%B0%D0%B4%D0%B8%D0%BD_%D0%A5%D0%B0%D1%80%D1%84%D0%B0%D0%BD_caff.html“.

Категория: Бизнесмени

##### Views

- Статия
- Беседа
- Текуща версия

##### Търсене